نصيحتي اخذي الأمور بهداوة .. وحاولي تاخذين الموضوع جزئية جزئية .. فكري اول شغلة في طراز البيت .. هل راح يكون كلاسيك؟ هل راح يكون موديرن؟ او راح يكون نيو كلاسك ؟ طبعا هذا الكلام راح ينطبق على البيت ككل .. يعني ما راح اقدر اخلط في الستايل .. خصوصا في المساحات المفتوحة .. الا في أضيق الحدود .. لاني ملاحظ في نماذج الصور اللي انتي حاطتها ما شاء الله من كل بحر أغنية .. كلاسيك .. على مودرن .. على كلاسيك قديم .. بهالطريقة ماراح تظهر النتيجة حلو .. لازم في ستايل معين يغلب عليه طابع البيت .. وهذا الستايل راح يحدد كل شي في البيت .. من الابواب .. المصابيح .. السقوف والجبس .. النوافذ .. الستائر .. الأثاث .. الكنب .. اكسسوارات .. كلها لازم تجي متجانسة مع الستايل اللي انتي تقرري عليه ..